Au apărut primele imagini cu accidentul de sâmbătă, de pe autostrada A1, unde patru persoane și-au pierdut viața. Tragedia s-a petrecut pe sensul Deva - Sebeş. Atunci trei mașini s-au ciocnit violent.

În imaginile surprinse de un șofer cu camera de bord, se vede impactul violent între cele trei mașini.

Potrivit poliţiştilor, vinovat de producerea accidentului este un bărbat de 70 de ani, din Petroşani, care a circulat cu autoturismul pe contrasens aproximativ doi km, moment în care s-a lovit de un alt autoturism şi o autoutilitară înmatriculată.

În urma impactului, patru bărbaţi care se aflau în autoturismul din Petroşani, au decedat. Alţi doi bărbaţi din celelalte mașini au ajuns în stare gravă la spital.